钦定古今图书集成/理学汇编/文学典/第005卷 > 宋祁笔记 > 《左史庄骚文章之祖》
## 钦定古今图书集成/理学汇编/文学典/第005卷 > 宋祁笔记 > 《左史庄骚文章之祖》

宣献宋公尝谓：“左丘明工言人事，庄周工言天道，二
子之上，无有文矣。虽圣人复兴，蔑以加云。”予谓老子
《道德篇》为元言之祖，屈宋《离骚》为辞赋之祖，司马迁
《史记》为纪传之祖。后人为之，如至方不能加矩，至圆
不能过规矣。